কৰ্মৰত অৱস্থাত বিদ্যুৎস্পৃষ্ট হৈ বুধবাৰে শোকাৱহ মৃত্যুক আঁকোৱালি ল'বলগীয়া হৈছে ৰে'ল বিভাগৰ আনন্দ চন্দ্ৰ বড়ো নামৰ এজন কৰ্মচাৰীয়ে। মহানগৰীৰ মালিগাঁৱৰ উত্তৰ-পূব সীমান্ত ৰে'লৱে'ৰ মুখ্য কাৰ্য্যালয়ত সংঘটিত হ'ল এই কৰুণ ঘটনা।
মৃত বড়ো মালিগাঁওস্থিত কাৰ্যালয়ৰ বৈদ্যুতিক শাখাৰ কৰ্মচাৰী আছিল।
জানিব পৰা মতে মালিগাঁৱৰ নামবাড়ীত বিদ্যুতৰ কাম কৰি থকা অৱস্থাতে কৰ্মচাৰীজন হঠাৎ বিদ্যুৎস্পৃষ্ট হয় আৰু ফলত তেওঁৰ মৃত্যু হয়।
ইপিনে বুধবাৰে দিনৰ ভাগত সংঘটিত ভূমিকম্পৰ ফলত বিদ্যুৎ সংযোগী তাঁৰৰ বিসংগতিৰ ফলতে ঘটনাটো ঘটা বুলি সন্দেহ প্ৰকাশ কৰিছে স্থানীয় একাংশ লোকে।
মৰণোত্তৰ পৰীক্ষাৰ বাবে গুৱাহাটী চিকিৎসা মহাবিদ্যালয় চিকিৎসালয়লৈ লোকজনৰ মৃতদেহ প্ৰেৰণ কৰা হৈছে।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
